La Canyada celebra les seues festes patronals
30/08/2017

# La Canyada celebra les seues festes patronals

[![La Canyada celebra les seues festes patronals](/images/noticias/2017/08/fiestas-canyada.jpg)](/images/noticias/2017/08/fiestas-canyada.jpg)

30.08.2017

El cap de la Policia Local, Rafael Mestre Hurtado, serà l'encarregat de donar el pregó d'inici de les festes el dimecres 30 d'agost a les 20 h en la plaça Porta del Sol

El barri paterner de la Canyada, acollirà a partir d'avui les seues festes patronals, que durant cinc dies, ompliran d'activitats els carrers del veïnat.

Les festes donaran començament amb el pregó aquesta vesprada a les 20 hores, en la plaça Porta del Sol, que enguany correrà càrrec del Cap de la Policia Local de Paterna, Rafael Mestre Hurtado. Després del discurs, una cavalcada recorrerà els carrers del barri i a les 23 h veïns i veïnes celebraran un gran ball amenitzat per l'orquestra Armonia.

El dijous 31 d'agost tindrà lloc un concurs de paelles a partir de les 22 hores en la plaça Porta del Sol, que estarà acompanyat per una discomòbil.

Els xiquets i xiquetes podran gaudir el divendres 1 de setembre amb l'animació infantil que s'instal•larà en la plaça i que comptarà amb activitats i castells inflables. A la nit, la plaça es convertirà en un gran escenari que acollirà un espectacle de varietats.

Les activitats infantils tornaran a ser protagonistes durant el matí del dissabte 2 de setembre. A més, a partir de les 20:30 h, la plaça Porta del Sol acollirà un concert de l'Agrupació Musical de La Canyada al què seguirà una macro discomòbil a partir de les 23 h.

Les festes finalitzaran el diumenge 3 de setembre amb una solemne missa en honor al Santíssim Crist de la Fe, a les 19 hores en la Parròquia de la Canyada, a la qual seguirà una processó pels principals carrers del barri i que acabarà amb la devolució de la imatge del Crist a la Parròquia després de tres dies pernoctant en les cases dels veïns.